КъБР-м и Правительствэм и Унэм КIуэкIуэ Ю. А. щыIущIащ Урысейм и МВД-м Къэрал къулыкъумрэ кадрхэмкIэ и департаментым и унафэщI, къэрал кIуэцI къулыкъум и генерал-лейтенант Кубышкэ В. Л.
КъБР-м и Iэтащхьэ КIуэкIуэ Ю. А. КъБР-м и Правительствэм и Унэм жэпуэгъуэм и 23-м щыIущIащ Урысейм и МВД-м Къэрал къулыкъумрэ кадрхэмкIэ и департаментым и унафэщI, къэрал кIуэцI къулыкъум и генерал-лейтенант Кубышкэ В. Л.
ЗэIущIэм щытепсэлъыхьащ Урысейм и МВД-м Краснодар къалэм щиIэ университетым и къудамэм, лэжьакIуэхэм я Iэзагъэм щыхагъахъуэ Кавказ Ищхъэрэ институтым, полицэм хэтхэр щегъэджэным пыщIа Iуэхухэм. Абы мы махуэхэм щокIуэкI а Iуэхум теухуа семинар-зэIущIэ.
КIуэкIуэ Юрий жиIащ, яIэ егъэджэныгъэ-методикэ лъабжьэмрэ зи IэщIагъэм хуэIэзэ егъэджакIуэхэр я IэнатIэм егугъуу зэрыпэрытымрэ я фIыгъэкIэ, я къалэн нэхъыщхьэ дыдэхэм ящыщ зыр — къэрал кIуэцI IуэхухэмкIэ органхэм къулыкъу щызыщIэну IэщIагъэлIхэр гъэхьэзырыныр — гъэзэщIа зэрыхъунум шэч къызэрытримыхьэр.
УРЫС Дахэуэс.
